Kelmtejn mis-Surmast Direttur (2015) Ftit tagħrif dwari u t-tieni sena ta' ħidmieti Astratt: Dan l-artiklu huwa wieħed minn sensiela ta' kitbiet li jġibu l-isem ta' 'Kelmtejn mis- Surmast Direttur. L-għan tagħhom huwa li, jinfurmaw u/jew jedukaw lil dawk is-soċi li huma membri fi ħdan l-istess għaqda, xirka, soċjetà, assoċjazzjoni, unjoni, jew klabb mużikali, u b'mod aktar ġenerali, lil dawk li jiffrekwentaw il-każini tal-banda, jew sempliċiment għax huma dilettanti tal-festi maltin. Il-messaġġ tas-surmast direttur, flimkien ma' oħrajn miktubin minn xi membri tal- kumitat u l-kappillan tar-raħal, tkun bil-wisq mistennija fil-ktieb li joħroġ għall-festa sena wara l- oħra. Kliem muftieħ: Edward Pirotta (skultur), Neville Paul Gatt (pjanist), Patri Ġwann Abela ofm (kittieb), Mro. Willie Attard, Festa San Gejtanu, Ħamrun, Universitv of Malta Junior College, Għaqda Każini tal-Banda, Soċjetà Mużikali 'San Ġużepp' Ħamrun. 1965: Wieħed mill-passatempi favoriti tiegħi huwa li nħobb nirriċerka fuq ħajjetu ħidmet nies fil-familja tiegħi stess, ħafna minnhom imgħallmin kbar tas-sengħa, u fuq oħrajn meta tqanqalni l-kurżità li nkun irrid insir naf aktar dwarhom. Inħobb inqalleb ukoll fl-annali tal-istorja ta' xi għaqda bħalma hi s-Soċjetà tagħna biex l insir naf min kienu l-protagonisti li sawru l-kullana ta' suċċessi li fuqhom ġrajjietha hi mibnija. Iżda għal kuntrarju ta' dak li soltu nagħmel, illum għażilt li nislet ftit noti awto-bijografiċi, akkumpanjati b'xi ritratti. Għax, kif jgħid il-qawl Malti: 'Il-ġurnata minn filgħodu turikl' U tabilħaqq, hemm arani ta' madwar tliet snin inżomm patrtitura taħt abti qed nippoża bilwieqfa fuq pultruna għal ritratt fuq il-bejt tan-nanna (min-naħa ta' ommi). Ir-ritratt kien ħaduli z-ziju Edward Pirotta (1939-1968), skultur li kien tilef ħajtu traġikament qasir-il għomor f'inċident tat- traffiku ġewwa Londra. 1985: F'ritratt rari ieħor nidher qed indoqq silta strumentali bil- klarinett waqt riċeviment tat-tieġ ta' ħijal Għalkemm ma jidhirx fir- ritratt, jakkumpanjani fuq il-pjanu kien hemm Neville Paul Gatt (ara ritratt ta' hawn taħt) li sfortunatament ħalliena kiesaħ u biered ftit tax-xhur ilu wara marda qalila. Jiena u Neville ħdimna ħafna flimkien fit-80ijiet bħala tandem fuq diversi proġetti kbar mużikali għat-teatru malti fosthom, id-drammi tal-passjoni b'xejra ultra- moderna — xiħaġa li kienet innovattiva għall-aħħar għal dak iż- żmien — mill-pinna ta' Patri Ġwann Abela ofm, bħalma huma Ġrajjietna (1985) u l- Imsikket (1986), kif ukoll Skruġ (1987) li kellha tkun l-ewwel pantomima tal-Milied li qatt saret bl- ilsien. malti. Il-mużika kollha konna nirrekordjawha fl-istudjows tal-Media Centre fi żmien Mannie Spiteri, filwaqt li l-ħafna rappreżentazzjoni kienu jsiru kollha fl-awditorju tal- Istitut Kattoliku. Min jaf kemm-il darba kont nitla' bil- mixi d-dar ta' Neville u nqattgħu sigħat sħaħ indoqqu u nivvintaw il-mużika. Neville kien pjanist tajjeb speċjalment fejn jidħol ritmu u armonija, u kellu wkoll talent għall-kompożizzjoni. Kont issibu dejjem bi tbissima fuq fommu u qajla tarah bil-buri. Minn hawnhekk nixtieq insellem il- memorja tiegħu. Fl-istess sena wkoll, kont ksibt il-liċenzjat fit-teorija (L.Mus.LCM) mill-Kulleġġ tal-Mużika ta' Londra. Dak iż-żmien kont nistudja t-teorija u l-istorja tal- mużika taħt il-kompożitur prolifiku malti Carmelo Pace. Fir-ritratt tal-ġenb nidher jiena liebes it-toga qed nirċievi ċ-ċertifikat tad-diploma minn id is-Sur Reno C. Borg, dak iż-żmien direttur tal-edukazzjoni. Fir- ritratt jidher ukoll is-Sur Victor. M. Darmanin, President tas-Soċjetà tal-Arti, Manifattura u Kummerċ. Iċ-ċerimonja tal-għoti taċ-ċertifikati kienet saret fil- 2015: Wara l-Kunċert il-Kbir li wettaqna b'suċċess kbir fuq iz-zuntier, bis-sehem ukoll tat-tenur u kantant stabbilit Ludwig Galea, nhar il-Ħadd 17 ta' Awwissu tas-sena l-oħra fl-okkażjoni ta' għeluq iċ-ċelebrazzjonijiet li mmarkaw il-125 sena mit-twaqqif ta' din l-ewwel Banda u għaqda soċjali ġewwa l-Ħamrun, issoktajna mill-ewwel bl-impennji mużikali tagħna fosthom żewġ serati mużikali mill-isbaħ fis-sala tal-Kumitat, it-tnejn iddedikati lil żewġ surmastrijiet tas-Soċjetà li, b'ħidmiethom u kitbithom ħallewlna ġawhar mużikali li ma jintnesew qatt u li jinsabu b'għożża kbira f'qalb kull Ġużeppin ta' veru. L-ewwel serata f'ġieħ Mro. Antonio Miruzzi saret nhar it-23 ta' Ottubru biex tfakkar is-70 anniversarju minn mewtu, filwaqt li dik f'ġieħ Mro. Willie Attard saret nhar it-3 ta' Mazzu ta' dis-sena biex tfakkar għeluq il-45 sena minn mewtu. Għall-futur qarib hemm maħsubin aktar serati bħal dawn biex inkomplu nagħtu ġieħ lis-surmastrijiet tas-Soċjetà. Ta' min jgħid hawnhekk li, f'dawn is-serati, ħadu sehem bandisti promettenti tal-post u oħrajn li soltu jdoqqu mal- Banda tagħna. F'dik tas-Surmast Willie Attard ħadu sehem ukoll għall-ewwel darba l-kor femminili ta' Sta. Venera taħt id-direzzjoni ta' Joe Tanti (Greenfields) li, minbarra li tawna xi siltiet minn tagħhom a capella, kantawlna wkoll l-Innu tal-Banda, l-Innu Marċ San Gejtanu, kif ukoll, l-innu Tifħir lil San Ġużepp. Sorpriża oħra li ntlaqgħet tajjeb ħafna mill-udjenza li ppakkjat is-sala daqs bajda dakinhar, kien is-sehem tal-pjanista bravu Dr. Stephen Attard (neputi ta' Mro. Willie Attard) fejn daqqilna bl-amment biċċtejn xogħlijiet klassiċi magħrufin u mpennjattivi ferm u li tagħhom qala' applaws itarrax. Tajjeb ngħidu li, dawn il-kunċerti da camera mis-sensiela serati mużikali huma ntiżi biex irawmu l-kultura mużikali fost il-komunità Ħamruniża. Fis-17 ta' Jannar ta' dis-sena mbagħad, għall-ewwel darba ġejna mistednin biex nagħtu sehmna fil- festival taċ-ċitru b'riżq il-Communitv Chest Fund li jsir ta' kull sena fil-ġonna privati ta' San Anton taħt l-awspiċi tal-President tar-Repubblika. Il-Banda tagħna kien imissha ddoqq fil-kappella russa fejn daqqet siltiet mużikali adattati għall-okkażjoni li niżlu tajjeb mal-udjenza preżenti. (Attività simili kienet dik tat-23 ta' Novembru li għadda meta l-Banda tagħna laqgħet lill-parteċipanti kollha li ħadu sehem fis-sitt edizzjoni tal-President's Solidaritv Fun Run bid-daqq ta' marċi brijużi quddiem il-Każin.) Kunċert ieħor, did-darba sagru, sar fil-kappella tal-Little Sisters of the Poor nhar il-25 ta' Marzu bis-sehem ukoll tal-kor ta' Sta. Din kienet it-tieni sena konsekuttiva li dan il-kunċert kien qed isir hemmhekk. Fiż-żewġ kunċerti l-banda kienet magħmula minn bandisti tal- post u oħrajn ġejjin mill-orkestra tal-Junior College. Bħal kull sena wkoll, ma jonqosx l-impenn sħiħ tal-Banda fil-festa ta' San Gużepp, Patrun tas-Soċjetà. Filgħodu saret is-soltu quddiesa solenni bis-sehem tal-banda fid-daqq tal-innijiet liturġiċi fil-knisja parrokkjali ta' San Gejtanu. Wara sar il- marċ ta' filgħodu li telaq minn Blata il-Bajda fost it-tixjir tal-bnadar blu u l-briju Ġużeppin. Filgħaxija mbagħad, il-Banda akkumpanjat 'il-vara ta' San Ġużepp u ndaqq l-Innu Tifħir tas- surmast Willie Attard. U wara San Ġużepp jiġi s-sajf u miegħu l-istaġun tal-festi. Bi pjaċir ngħid li, dis-sena n-numru ta' servizzi barra mill-pajjiż reġa' tela' għal ħdax. Dan jista' jkun sinjal li, il-Banda tagħna kulma tmur qed issir 'popolari' aktar minn qatt qabel. Fost is-servizzi l-ġodda li daħlu hemm dak tal-Madonna tal-Ġilju (Mqabba), Sant' Anna (M'Scala), u Marija Reġina (Marsa). Dis-sena wkoll, il-Banda tagħna imissha ddoqq il-marċ fil-Belt Valetta għall-festa ta' Sta. Ċeċilja, il-Patruna tal-mużika, li issir fi ħdan il-Kummissjoni Banda li ta' kull ġimgħa tiltaqa' fuq mejda biex tiddiskuti u tiddeciedi ħalli tara li r-riformi meħtieġa jitwettqu għalbiex il-livell tal-Banda jkompli jgħola 'l fuq fl- eċċellenza. (Hawn naħtaf din l-okkażjoni biex mill-ġdid — wara l-appell li kont għamilt waqt il- Home Concert ta' Mejju li għadda - inħeġġeġ lill-ġenituri biex ikomplu jħajru lill-uliedhom ħalli jaqbdu strument tal-banda.) Ma rridx ninsa wkoll is-servizzi li l-Banda tagħna tagħti fil-festa titulari fosthom, il-programm tal-Ħamis 6 ta' Awwissu, li fih, fost xogħlijiet oħra, jindaqq l-Innu solenni ta' Miruzzi, u l-marċ tradizzjonali tal-Ħadd filgħodu. U min għadu ma jafx il-kliem tal-marċ Ġużeppini ta' Veru sew bl-amment, inħeġġu biex jidħol fuq Voutube u jisimgħu. Sakemm dan l- artiklu jilħaq imur għall-istampa jkunu semgħuh 'il fuq minn 8,000 ruħ, jew medja ta' 1,000 ruħ fix-xahar minn kemm ilu li ġie ppostjat f'Lulju tas-sena l-oħral Din il-konkorrenza qawwija hija parzjalment dovuta wkoll għal fatt li, dan l-aħħar il-Ħamrun Spartans FC reġgħu telgħu fl-ewwel diviżjoni. Minn hawn nifirħilhom tas-suċċes li kisbu reċentament. Ma naqsux ukoll attivitajiet oħra fi ħdan l-iskola tal-mużika 'Carmelo Doneo' fosthom daqq ta' innijiet tal-Milied u l-home concert annwali li fih ħadu sehem ukoll għall-ewwel darba t-tfal tal- Miskina Kids Club. Iż-żewġ kunċerti kienu diretti mill-assistent-surmast tas-Soċjetà, Mro. Qabel nagħlaq nieħu l-okkażjoni biex niżżi ħajr lill-President, is-Sur Louis Cuschieri u l-Kumitat Eżekuttiv, liċ-Ċermen, is-Sur Gaetano Cristina u l-Kummissjoni Banda, kif ukoll lill-Kummissjoni Żgħażagħ, il-Kummissjoni Attivitajiet Soċjali, u l-Kummissjoni Nisa, u mhux anqas lill-assistant- surmast Mro. Justin Martin, lill-għalliema Mro. Edwin Pace u Mro. Tancred Grech tal-paċenzja tagħhom biex jgħallmu lill-allievi tagħna, u lill-bandisti tal-post u oħrajn tas-sapport sħiħ li nsib mingħandhom. Il-festa t-tajba lill-Ħamruniżi kollha.